Wäiss Iernz

D'Wäiss Iernz (lokal: Wäiss Erenz, Wäiss Ernz), och Ärenzwéi am Numm vun der Gemeng „Ärenzdall“, Ierënz oder Äernz genannt, ass e Floss zu Lëtzebuerg.

Si entsteet aus dem Zesummefloss vun der Réngelbaach an der Schetzelbaach, um Bord vum Gréngewald op enger Héicht vun 319 Meter um Flouer Fréinland eng ronn 1000 Meter südlech vun Eesebuer.

Vun do aus leeft se Richtung Norden duerch oder laanscht d'Uertschaften:
 Eesebuer, 
 Amber, 
 Allënster, 
 Kéideng
 Iernzen, 
 Fiels, 
 Miedernach, 
 Iermsdref a 
 Reisduerf, wou s'an d'Sauer leeft.

 Niewebaachen 
 Riets
 eng Baach déi aus dem Deiwendall kënnt
 eng Baach déi vum Entersbierg kënnt
 eng Baach déi aus der Buerg kënnt
 Wisbech
 eng Baach déi vu Kitzebur kënnt
 Leidebaach
 eng Baach déi aus Waatschent kënnt
 Kriibsebaach
 Aalebaach
 zwou Baachen déi vum Goberhaff kommen Lénks
 Wäissbaach
 eng Baach déi aus der Weiergriecht kënnt
 eng Baach déi vu Weyer kënnt
 Wisebaach
 Leembaach
 eng Baach déi aus der Déckheck kënnt
 Iernzerbaach
 Manzebaach
 Ousterbur
 Raatelbaach
 Deifebaach
 Ruebisbaach
 Brücherbaach
 Keiwelbaach
D'Wäiss Iernz zielt zu de primäre Waasserleef vu Lëtzebuerg déi en Anzuchsgebitt vun iwwer 70 km² hunnwww.geoportail.lu, déi offiziell Plattform fir geographesch Donnéeën a Servicer vun der Administration du cadastre et de la topographie.

Renaturéierung tëschent Kéideng an Iernzen
Vun 2010 bis 2017 – mat enger Ënnerbriechung vun 2011-2014 – gouf d'Wäiss Iernz tëscht Kéideng an der Supp bei Iernzen op enger Längt vu 5 Kilometer renaturéiert, woubäi d'Baach an hiert natierlecht Bett zeréckgeluecht a méi breet gemaach gouf. Gläichzäiteg gouf en Deel vun der Vëlospist PC5 am Dall ugeluecht, déi 2017 opgaangen ass. D'Renaturéierungsaarbechte goufe vun de Ponts et chaussées an de Gemenge Fiels, Hiefenech a Fëschbech an Zesummenaarbecht mat der Natur- a Bëschverwaltung an dem Waasserwirtschaftsamt realiséiert.(md) 2016. Hin zu Renaturierung der Weißen Ernz, Natürlicher Lebensraum soll wiederhergestellt werden. Luxemburger Wort vum 21. Juni 2016, S. M6|38.Hamus, E., 2019. Der Lauf der Natur. Extreme Wasserschwankungen schuld am Baumsterben entlang der Weißen Ernz. Luxemburger Wort vum 7. August 2019, S. 23.

 Kuckt och 

 Um Spaweck 

Kategorie:Baachen zu Lëtzebuerg
Kategorie:Nieweflëss vun der Sauer
Kategorie:Gréngewald
Kategorie:Primär Waasserleef zu Lëtzebuerg